# Identificació del navegador

&Krishna.Tateneni; &Krishna.Tateneni.mail;
&traductor.Antoni.Bella;
10 de novembre de 2016
Frameworks 5.29
KDE
Arranjament del sistema
agent d'usuari
navegador
identificació

## Identificació del navegador

### Introducció

Quan el &konqueror; es connecta a un lloc web per a baixar informació, s'envia alguna informació bàsica per a identificar-se al lloc web en el formulari d'una capçalera User Agent.

A causa de petites diferències en el mode en què funcionen els diferents navegadors, els llocs web que pressuposen l'ús d'un sol navegador poden no mostrar-se adequadament quan es troben amb un altre navegador. Alguns llocs web estan dissenyats per a examinar el contingut de la capçalera de l'agent d'usuari i incorporar aquesta informació en el codi &HTML;, de manera que el contingut es mostri correctament independentment del navegador utilitzat.

De tota manera, podria ser que trobéssiu algun lloc web que refusi funcionar correctament, tret que esteu utilitzant un navegador reconegut com a adequat per aquest lloc. En aquests casos podria ser necessari enganyar al lloc web fent que el &konqueror; s'identifiqui com a un altre navegador utilitzant el contingut de la capçalera agent d'usuari.

### Ús

En aquest mòdul podeu configurar el tipus de navegador amb el qual s'identificarà el &konqueror;. Podeu controlar aquesta informació en funció del lloc web. Usualment, el quadre de llista anomenat Identificació específica de lloc, estarà buit, de manera que el &konqueror; utilitzi la identificació predeterminada.

Podeu inhabilitar directament l'enviament d'un agent d'usuari, desmarcant la casella de selecció Envia la identificació. Això pot ocasionar comportaments estranys en alguns llocs i fins i tot poden denegar-vos l'accés a certs llocs web, de manera que inhabiliteu-lo amb precaució.

Per a configurar una nova associació de l'agent, premeu el botó Nou.... Introduïu el nom del servidor o domini en el quadre de text a la part superior del diàleg emergent, el qual s'anomena com a En navegar el lloc següent:.

Cal tenir present que no podeu utilitzar el comodí * en aquest quadre de text. Tot i que, la cadena `kde.org` servirà per a totes les màquines en el domini kde.org.

Després d'introduir el nom del servidor, seleccioneu la cadena identificativa en el següent quadre combinat, el qual s'anomena Usa la identificació següent:. Amb l'opció Identificació real:, &ead;, les cadenes enviades al servidor es mostren al camp.

Podeu fer clic a sobre de qualsevol entrada existent a la llista, i després modificar els continguts dels quadres de text fent clic sobre el botó Canvia....

El botó Suprimeix es pot utilitzar per a suprimir l'entrada seleccionada en la llista d'associacions dels agents configurats. El botó Suprimeix-ho tot eliminarà totes les cadenes d'agent d'usuari configurades. Feu clic a Aplica perquè els vostres canvis tinguin efecte.

Podeu utilitzar les caselles de selecció a la part superior de la pantalla per a crear un agent d'usuari que sigui únicament vostre, escollint la vostra pròpia combinació de nom del sistema operatiu i versió, plataforma, tipus de processador i idioma.

En tots els casos, l'agent d'usuari que s'envia de manera predeterminada es mostra en negreta a la part superior de la pàgina.